Runrig

Runrig er en skotsk folkrock-gruppe som ble dannet av brødrene Rory Macdonald og Calum Macdonald fra Uist på Hebridene og deres venn Blair Douglas i 1973 på øya Skye vest i Skottland. De spilte sin første konsert i Kelvin Hall i Glasgow. De er også kjent for sine sangtekster på skotsk gælisk, men synger også på engelsk på grunn av sin stadig økende internasjonale anerkjennelse. Katthult-vokalisten Aud Ingebjørg Heldaas fra Norge synger med på sangen «In Scandinavia» på albumet Everything You SeeNRK: Til topps i Danmark

 Historie 
 Medlemmer 
Donnie Munro fra Skye ble med i Runrig i 1974, året etter at gruppa ble dannet, og Runrig begynte å spille utenfor deres hjemmeområde. Douglas forlot gruppa på slutten av 1978 og ble erstattet av Robert MacDonald. Denne sammensetningen fortsatte inntil Douglas igjen ble med i 1978 og Malcolm Jones ble gitarist som erstatning for Robert MacDonald som forlot gruppa. Allerede det neste året forlot Douglas igjen gruppa for å bli solomusiker. I 1981 kom trommeslageren Iain Bayne (tidligere New Celeste) med sammen med tangentspilleren Richard Cherns. Sistnevntes opphold ble kortvarig, men ble erstattet av Pete Wishart (tidligere Big Country) i februar 1986. Denne sammensetningen har blitt betraktet som det klassiske Runrig og varte i elleve år.

I 1997 forlot gruppas førstesanger Donnie Munro Runrig for å forfølge en karriere som politiker, men ble senere også en solomusiker med adskillig hell. De gjenværende medlemmene vurderte på å oppløse gruppa, men etter en lengre leting erstattet de Munro med den kanadiske folkemusikksangeren og komponisten Bruce Guthro. Denne beslutningen delte Runrigs tilhengere: Noen har argumentert at tapet av Donnie Munros meget særegne sang og hans evne til å synge både skotsk gæliske og engelske sangtekster ikke har blitt tilstrekkelig oppveid av Bruce Guthro adskillig lysere og som heller ikke behersker skotsk gælisk. Andre hevder at ettersom Guthro har en annen stemme har gjort det mulig for Runrig å utvikle seg i nye retninger som ikke var mulig med Munro.

I 2001 forlot gruppas tangentspiller Peter Wishart Runrig da han ble valgt som parlamentsmedlem for Tayside for Skottlands nasjonale parti – Scottish National Party – og i 2005 ble han gjenvalgt. Brian Hurren kom inn som hans erstatter.

 Nåværende medlemmer 
 Rory Macdonald (siden 1973, komponist, bass, og sanger) — (født 27. juli 1949, i Dornoch, Skottland)
 Calum Macdonald (siden 1973, komponist og perkusjon) — (født 12. november 1953, i Lochmaddy, North Uist, Skottland)
 Malcolm Jones (siden 1978, gitarer, treblåseinstrument, trekkspill) – (født 7. juli 1959, i Inverness, Skottland)
 Iain Bayne (siden 1980, trommeslager) – (født 1. januar 1960, i St Andrews, Fife, Skottland)
 Bruce Guthro (siden 1997, førstesanger og gitarist) – (født 31. august 1961, i Cape Breton Island, Nova Scotia, Canada)
 Brian Hurren (siden 2001, tangenter og vokal) — (født 9. oktober 1980, i Falkirk, Skottland)

 Tidligere medlemmer 
 Peter Wishart (Tangentspiller)
 Donnie Munro (Førstesanger)
 Blair Douglas (Trekkspill og tangentspiller)
 Robert MacDonald (Trekkspill)
 Richard Cherns (Tangentspiller)
 Campbell Gunn (Vokal)

 Musikk 
Runrigs første album ble utgitt i 1978, Play Gaelic, og var banebrytende da alle sangene var på nettopp skotsk gælisk. Musikken er lett, varm og akustisk. Det ble gjenututgitt i 1990 som Play Gaelic, the first legendary recording. Det andre albumet, The Highland Connection, ble utgitt et år senere på gruppas eget plateselskap Ridge Records. Plata var et overgangsalbum som hadde jamrende elektriske gitarer strødd med vakre ballader. Her kom den første utgaven av den tradisjonelle skotske sangen «Loch Lomond». En senere utgave skulle bli Runrigs signatursang og den som avsluttet deres konserter.

Runrigs kunstneriske gjennombrudd kom med Recovery i 1981, en tematisk innspilling som handlet om framveksten og politikken til Skottlands gælisk samfunn. Musikken er der for å tilsvare ambisjonene og Runrig var nå på veg til forme deres særegne lyd.

I 1982 utga gruppa sin første singel, en gjeninnspilling av «Loch Lomond», og med denne begynte kjennskapen om Runrig å spre seg utenfor det skotske høylandet og øyene. I 1984 skrev de kontrakt med det lille plateselskapet Simple Records, – en avgjørelse som nesten drepte gruppa. To singler ble utgitt, den første «A Dance Called America», fikk i mikseprosessen ødelagt mastertapen og det fikk lyden til å høres falsk ut, og den andre «Skye», som ble arrangert på en slik måte at den skuffet både publikum som gruppa selv. En lengre versjon av «Skye» ble senere gjenutgitt på samlealbumet fra Alba Records kalt A Feast of Scottish Folk Music, volume 1, sammen med en tidlig versjon av «Lifeline» og den gæliske sangen «Na H-uain as T-Earrach» som først hadde vært B-siden av «A Dance Called America».

Gruppa frigjorde seg fra plateselskapet og gikk tilbake til sitt eget plateselskap Ridge Label og fikk knyttet til seg musikkprodusenten Chris Harley (også kjent som Chris Rainbow) som løftet deres innspillinger utfra sin erfaringer som solomusiker og som sanger med både The Alan Parsons Project og Camel. Springbrettet til det store markedet kom med albumet Heartland fra 1985 – et sterkt album med sammensveiset gælisk musikk andaktaktig rock, dog preget av samtiden. I 1987 utga de sitt første album for det store plateselskapet Chrysalis Records, The Cutter and the Clan.Plata hadde vært utgitt av Ridge Label kort tid før Runrig signerte med Chrysalis. Heretter fikk gruppa en voksende suksess i Storbritannia og i de neste ti årene, fra 1987 til 1997, var Runrigs mest suksessfulle periode og hvor de hadde en rekke listeplasseringer.

 I nyere tid 
Bandets popularitet i Storbritannia har dalt noe siden 1997, men har til gjengjeld vokst andre steder, ikke minst i Danmark hvor gruppa har opptrådt gjentatte ganger og innspilte deres album, Everything You See, i mai 2007. På dette albumet ble norske Aud Ingebjørg Heldaas fra bandet Katthult fløyet til Danmark for å synge på balladen «In Scandinavia». Hun ble bedt om å synge på gebrokkent engelsk, etter sigende for at det lyder eksotisk for skotter. Albumet gikk øyeblikkelig til toppen av det danske musikklistene.

Runrig har turnert gjentatte ganger i England, Danmark og Tyskland, foruten selvfølgelig Skottland. De utgir igjen album på sitt eget merke, Ridge Records. Albumet The Stamping Ground fra 2001 ble sett på som en form for hjemkomst etter det mer ensformige og glansløse In Search of Angels (1999). For albumet Proterra fra 2003 var meningene dog mer delte igjen.

Runrig spilte sin første konsert i USA den 4. april 2006 på Nokia Theatre i New York som del av veldigheteskonserten «Glasgow the Caring City». Det var også en form for gjenforening ved at det tidligere medlemmet Blair Douglas deltok på scenen og spilte trekkspill på flere sanger. Blant publikum var det kommet tilhengere fra så langt unna som Texas, Alabama, Florida, Colorado, Minnesota i USA, og Skottland. I 2007 er det planlagt en større utendørskonsert ved Loch Ness i Skottland den 18. august som vil bli holdt på Borlum Farm i Drumnadrochit.

 Plateutgivelser 
Studioalbum
 Play Gaelic (1978)
 The Highland Connection (1979)
 Recovery (1981)
 Heartland (1985)
 The Cutter And The Clan (1987)
 Searchlight (1989)
 The Big Wheel (1991)
 Amazing Things (1993)
 Mara (1995)
 In Search Of Angels (1999)
 The Stamping Ground (2001)
 Proterra (2003)
 Everything You See (2007)

Konsertalbum
 Once in a Lifetime (1988)
 Transmitting Live (1994)
 Live At Celtic Connections (2000)
 Day Of Days (2004)

Samlealbum
 Long Distance (1996)
 The Gaelic Collection (1998)
 The Best (2005)

Konsertutgvielser på DVD
 City of Lights
 Wheel in Motion
 Air an Oir
 Day of Days

 Referanser 

 Eksterne lenker 


  Norsk hjemmeside om Runrig
  Dansk hjemmeside om Runrig
  Engelskspråklig side om Runrig med blant annet flere lenker

Kategori:Skotsk kultur
Kategori:Britiske musikkgrupper
Kategori:Keltisk musikk